ক্ষমতাসীনরা কতটা নির্মম হতে পারে, পাষন্ড হতে পারে তার কোন সীমা পরিসীমা নেই। শোকাতুর স্বজনদের নির্বিঘ্নে শোক জ্ঞাপন ও করতে দেয়নি তারা :”আইনশৃঙ্খলা বাহিনীর নিরাপত্তার কড়াকড়িতে শ্রদ্ধা জানানোর জন্য তাদের এক মূহূর্তও দাঁড়াতে দেওয়া হয়নি বেদীর সামনে। আইনশৃঙ্খলা বাহিনীর এমন আচরণে তাই শ্রদ্ধা আর শোক ছাপিয়ে প্রকাশ্যে ক্ষোভ দেখিয়েছেন নিহতের স্বজনরা। সরেজমিনে দেখা যায়, রানা প্লাজার স্থানটিতে সকাল থেকেই অবস্থান নেন ইন্ডাস্ট্রিয়াল পুলিশ, রোডস অ্যান্ড হাইওয়ে পুলিশ ও সাভার থানা পুলিশসহ বিভিন্ন গোয়েন্দা সংস্থার সদস্যরা। ওই স্থানে নির্মিত বেদীটিও ঘিরে রাখে তারা। নিরাপত্তা বাহিনীর বাড়তি সদস্যদের উপস্থিতি ছাড়াও ঘটনাস্থলে রাখা ছিল জলকামান।”